Den Vest-Sjællandske Avis, 1816-05-28
Oversigt. af Dagens udenlandske Nyeheder. Rye Efterretninger ere atter indløbne fra det Spanske America. Admiral Brovn, som var, med en Escadre fra Republiken Buenos Ayres, seilet omkring Cap Horn og ind i Sydhavet, har i dette gjort en Deel spanske Priser, og paa een af samme taget Gouverneuren fra Guayaqvill i det nordlige Peru til Fange; derpaa seilede han ind i den store Bugt af dette Navn, forcerede Udløbet af Punafloden, gik med sine smaae Fartøier op af den, for at bombardere Staden Guayaqvil; men han havde det Vanheld at komme paa Grund og derpaa at blive taget til Fange. Dog heder det, at han skal være udvexlet imod den omtalte fangne Gouverneur. (Man seer tydelig, at Hensigten af denne Expedition er at understøtte Rebellionen i den nærliggende Provinds Qvito, som tillige er angrebet af en Armee af Republikanere fra nye Granada. De offentlige Tidender fra Carracas indtil 28de Febr. tale om General Morillos og Royalisternes Fordeele og Fremgang; men ganske anderledes lyde Efterretningerne fra Jamaica, som gaae til 3die April; i Følge disse skal Hunger, Blodgang og Kopper oprive Morillos Armee, han sender Detaschementer til Landets indre Egne; men enten blive de dræbte af Jndvaanerne, eller disse afbrænde deres Huse og flygte til Biergene; en Afdeling af de spanske Tropper, som holdt Staden Zimiti besat, der ligger 40 Mile syd for Carthagena, blev myrdet af Jndvaanerne, Generalen lod nu en større Hær marschere, derimod, indtog Staden og nedsablede 1500 af dens Beboere, men saadanne Foretagender bringe kun Hadet til det grændseløse, og Spanierne betvinge ikke deres amerikanske Colonier. Den bekiendte Helt og Forsvarer af Colonisternes Friehed, Simon Bolivar, har paa Domingo, hvortil han er flygtet fra Jamaica, samlet 2500 til 3000 Mand, formodentlig af de saa kaldte Søerøvere, og er paa 20 vel udrustede og med de fornødne Vaaben forsynede Fartøier afseilet den 20de Marts fra Staden Aux Cayes til Provindsen Cumana, for at hielpe Jnsurgenterne, som begynde at reise sig igien og hist og her at faae Overhaand over de spanske Tropper. Forgiæves har General Murillo søgt at formaae Provindsen Nye=Granada til at underkaste sig Ferdinand 7de, og han har trukket sig tilbage i sine Linier i Mompox, syd for Chartagena. Den 8 Marts har han ladet skyde de Englændere, som vare tagne til Fanger i Chartagena, og deriblandt den rige Kiøbmand Hyslop, som Jnsurgenterne havde betient sig af for at tilbyde Gouverneuren i Jamaica Staden Chartagenas Underkastelse under Englands Herredømme. - Hvilken Virkning, denne Begivenhed vil have paa Englands og Spaniens politiske Forhold, vil Tiden lære, imellem Spanien og Nordamerika synes dog Misforstaaelserne at blive bielagte; man mener at den spanske Minister Onis forbliver i Washington, og Friestaternes Minister Hr. Coving er afgaaet til Madrid. Med skieve Øine seer England denne sin Medbeilerindes overordentlige Tilvæxt, selv dets egne Børn bliver det utroe for at drage dertil, og i nærværende Øieblik ligge 12 amerikanske Skibe seilklare i Løndon, som har imellem 50 til 80 Passagerer ombord for at bringe derhen, og det for en saa billig Betaling for Overfarten, at man maae troe at den amerikanske Regiering betaler Resten. Men hvi vil man klage derover, er det ikke naturligt at mange søge at forlade et Land, hvor man hører lutter Besværinger over Tidernes Beskaffenhed og over de offentlige Byrder, og hvor den ene Klasse af Landets Jndvaanere staaer i et kiendeligt Misforhold til det andet, Landmændene har man længe hørt klage over at de ikke kunne faae deres Varer saaledes betalte, at de kunne bestaae derved, nu begynde Kiøbstædsbeboerne paa eengang at besvære sig over Kornprisernes pludselige Stigen, saa at bliver Kornudførselen ikke snart friegiven, vil der blive, sige de, almindelig Nød inden Høsten. (En udførligere Beretning om de politiske Nyeheder skal følge i næste Blad.)